Гулъытэ нэхъыщхьэ хуэщIыпхъэщ щIэпхъаджагъэ хьэлъэхэр, хьэлъэ дыдэхэр зэхэгъэкIыным
КIуэкIуэ Ю. А. хэтащ УФ-м СледствиемкIэ и комитетым СледствиемкIэ и управленэу КъБР-м щыIэм 2016 гъэм кърикIуахэм ятеухуауэ иригъэкIуэкIа зэIущIэм
Урысей Федерацэм СледствиемкIэ и комитетым СледствиемкIэ и управленэу КъБР-м щыIэм и коллегием и зэIущIэм къыщыщыпсалъэм республикэм и Iэтащхьэм къызэхуэсахэм гу лъаригъэтащ мыпхуэдэ Iуэхухэм:
«БлэкIа илъэсым зэкIэлъыкIуэу Iуэху куэд зэфIагъэкIащ терроризмэм и шынагъуэр къэгъэтIэсхъэным, щэхурылажьэ бандэ гупхэм хэтхэмрэ абыхэм я Iэтащхьэхэмрэ, апхуэдэ гупхэм ядэIэпыкъухэр, дунейпсо тер- рорист зэгухьэныгъэхэм хэту зауэхэр уголовнэ жэуапым ешэлIэным хуэгъэзауэ. Апхуэдэ лэжьыгъэм адэкIи пыщэн икIи зегъэубгъун хуейщ»;
«Хабзэхъумэ орган псоми къапэщыт къалэн нэхъыщхьэхэм ящыщщ экстремизмэмрэ терроризмэмрэ я щIэпхъаджагъэхэр и зэманым къыщIэгъэщынымрэ ахэр къызэпыудынымрэ. Апхуэдэ щIэпхъаджагъэхэм ящыщ дэтхэнэри къызыхэкIар, ахэр зылэжьахэм къагъэсэбэпа Iэмалхэмрэ хэкIыпIэхэм- рэ убзыхун икIи а псори къызэнэкIынымкIэ зыхуэфащэ Iуэхухэр лэжьын хуейщ. ЩIэпхъаджагъэхэр къэдмыгъэхъун, ахэр хэмыужьынэ щIыкIэ къызэпыдудын щытхузэфIэкIынур следствием и лэжьыгъэр нэхъри нэхъ куууэ егупсысауэ къызэригъэпэщмэщ»;
«Иужьрей илъэсищым къриубыдэу цIыху 19-р зыукIахэр къахуэгъуэтакъым. А щIэпхъаджагъэхэм яхэтщ республикэм, къэралым щызэлъащIысахэр. Апхуэдэ лэжьы- гъэр тэмэму егъэкIуэкIыныр зэлъытар следствиер ерыщу, IэкIуэлъакIуэу къызэрызэрагъэпэщырщ, оперативнэ гупхэм я егугъуныгъэрщ»;
«КъыбгурымыIуэу укъегъэуIэбжь къулыкъущIэхэм зэхащIыхьа мыхъумыщIагъэхэмрэ коррупцэмрэ ятеухуа Iуэхухэр яхузэхэмыгъэкIа хуэдэу къызэрызэтрагъэувыIэм»;
«Гулъытэ хэха хуэщIын хуейщ бюджет ахъшэр щымыкIуэдыным зэрыщагъэкIуэдам, ар щIэпхъаджащIэ гупхэм зэрызэхадыгъуам теухуа Iуэхухэр псынщIэу икIи тэмэ-му зэхэгъэкIыным. Налог органхэм ящIыгъуу апхуэдэу зэман кIэщIым къриубыдэу икIи нэгъэсауэ зэхэгъэкIыпхъэщ налогхэм япы-щIа хабзэншагъэхэр»;
«СледствиемкIэ управленэм хабзэншагъэхэм ятеухуауэ къаIэрыхьа хъыбархэм хэплъэныр кIыхьлIыхь щищI, ахэр учётым щримыгъэувэ, зыкIи къемызэгъыу уголов- нэ Iуэхухэр щызэхуищIыж е ахэр къыщызэIуимых щыIэщ. Следствиер зэрекIуэкIын хуейуэ ягъэува пIалъэхэр къызэпауд. Нэгъабэ уголовнэ Iуэхуу тIу къэс ещанэр зэхэгъэкIыным мазитIым щIигъу трагъэкIуэдащ. А псоми зыхуэфащэ дерсхэр къыхахыну сыщогугъ»;
«Пэжыгъэ яхэлъу бизнесым и IэнатIэм бгъэдэт хьэрычэтыщIэхэм Iэмал нэхъыфI- хэр къахузэгъэпэщыныр, гъэпцIагъэкIэ мылъку зэхуэзыхьэсыну хущIэкъухэр къызэтегъэувыIэныр псоми ди зэхуэдэ къалэнщ. Апхуэдэу псоми сыныволъэIу хабзэм тету лажьэ хьэрычэтыщIэхэм зэран яхуэхъу къэпщытакIуэ, кIэлъыплъакIуэ органхэм зэхащIыхьхэр гулъытэншэу къэвмыгъэнэну»;
«Iуэху нэхъыщхьэ дыдэхэм ящыщщ кадр-хэр гъэхьэзырыныр. Дэ ди къалэнщ пэжы- гъэ хэлъу лажьэ унафэщIхэр къызэщIэдгъэуIуэну, дэ езыхэр унагъуэми, гъащIэми, лэжьапIэми щапхъэу дыщыщытыну. Зи щIалэгъуэм дамэтелъ зытрилъхьамэ, абы псори и лъэгущIэту щытын хуейуэ занщIэу къыщIилъытэр сыт? Фэ фи лэжьэкIэрщ цIыхухэм властым и захуагъэр къызэралъытэр, ар зэи зыщывмыгъэгъупщэ».
Коллегием и зэIущIэм докладхэр щащIащ УФ-м СледствиемкIэ и комитетым СледствиемкIэ и управленэу КъБР-м щыIэм и унафэщI Устэ В. Хь., КъБР-м и прокурор Жариков О. О. сымэ.
Коллегием и зэIущIэм кърихьэлIащ УФ-м и ФСБ-м и Управленэу КъБР-м щыIэм и унафэщI Усов О. Л., къэрал кIуэцI IуэхухэмкIэ министру КъБР-м щыIэ Ромашкин И. К., УФ-м Тезырхэр егъэпшынынымкIэ и федеральнэ къулыкъущIапIэм и Управленэу КъБР-м щыIэм и унафэщI Мэржэхъу М. Хь., УФ-м и Лъэпкъ гвардием и дзэхэмкIэ федеральнэ къулыкъущIапIэм и управленэу КъБР-м щыIэм и унафэщI Макитов М. Б.
КъБР-м и Iэтащхьэмрэ
Правительствэмрэ я пресс-IуэхущIапIэ.
